Припрема за час

|  |  |  |  |
| --- | --- | --- | --- |
| Предмет: Физика | | | |
| Уџбеник: Физика 6 | | Издавач : Дата статус | |
| Наставник: | | | |
| Час број: 52. | Одељење: | | Датум: |

|  |  |
| --- | --- |
| Наставна тема | МАСА И ГУСТИНА |
| Наставна јединица | Густина тела.Средња густина |
| Тип часа | обрада |
| Циљ часа | * да ученици усвоје појмове густине тела и средње густине; * да науче како се одређује густина; * да ученици развију способност за посматрање и проучавање физичких појава; * да ученици развију способност да примене знање из физике; * да ученици развију способност активног стицања знања |
| Очекивани исходи на крају часа | На крају часа ученик ће знати:   * шта је густина супстанције; * измери запремину и масу ( чврстог тела или течности) и на основу добијених резултата мерења одреди густину течности; * примењује формулу за средњу густину. |
| Облик рада | Фронтални, индивидуални , рад у групи. |
| Наставне методе | Дијалошко- монолошки метод, илустративно-демонстративна метода, метода рада са уџбеником |
| Наставна средства | Мензура, кликер или неко друго мање тело нерастворљиво у води. |
| Међупредметне компетенције | Компетенција за целоживотно учење, рад са подацима, решавање проблема, комуникација, сарадња |

Временска структура часа (ток часа)

|  |
| --- |
| Уводни део часа ( 10 минута) |
| У уводном делу часа наставник формира групе у којима ће ученици радити и упућује ученике на демонстрациони оглед из уџбеника на страни 101. Ученици реализују демострациони оглед, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју оглед. |

|  |
| --- |
| Главни део часа ( 30 минута) |
| Након изведеног огледа, преставници сваке групе представљају своја запажања која су имали током демонстрационог огледа. Наставник та запажања бележи на табли. Ученици коментаришу рад групе која излаже, постављају питања и бележе одговоре.  Наставник уводи ученике у појам густине тела разговарајући са ученицима о демонстрационом оглед који су ученици извели.  Наводи их да дођу до закључка да тела истих запремина различитих супстанција имају различите масе. Дефинише густину, формулу по којој се израчунава густина тела и изводи заједно са ученицима мерну јединицу за густину.    Наставник упућује ученике на демонстрациони оглед из уџбеника на страни 102. Ученици реализују оглед, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју оглед.  Након изведеног огледа, представници сваке групе излажу своја запажања која су имали током демонстрационог огледа. Наставник та запажања бележи на табли. Ученици коментаришу рад групе која излаже, постављају питања и бележе одговоре.  Наставник дефинише појам средње густине.  Кроз пример течног сендвича проверити како су ученици усвојили појам средње густине. |
| Завршни део часа ( 5 минута) |
| У завршном делу часа наставник објашњава тоњење и пливање тела на примеру куваног јајаета убаченог у посуду са водом из чесме и у слану воду. На овом примеру проверава оствареност исхода. |

Запажања о часу и самоеволуација

|  |
| --- |
| Потешкоће са којима сам се сусрео/сусрела током часа и како сам су превазиђене : |
| Да ли ми је адекватан избор начина провере остварености исхода? |
| Променио/ла бих: |
| Општа запажања: |