Припрема за час

|  |  |  |  |
| --- | --- | --- | --- |
| Предмет: Физика | | | |
| Уџбеник: Физика 6 | | Издавач : Дата статус | |
| Наставник: | | | |
| Час број: 48. | Одељење: | | Датум: |

|  |  |
| --- | --- |
| Наставна тема | МАСА И ГУСТИНА |
| Наставна јединица | Маса и инерција |
| Тип часа | утврђивање |
| Циљ часа | * обнављање и проширивање знања о маси и инерцији; * да ученици развију способност за посматрање и проучавање физичких појава; * да ученици развију способност да примене знање из физике; * да ученици развију способност активног стицања знања. |
| Очекивани исходи на крају часа | На крају часа ученик ће знати:   * шта је инерција; * Први Њутнов закон * да је маса мера инерционих особина тела; * да разуме масу као адитивну величину; |
| Облик рада | Фронтални, индивидуални , рад у групи. |
| Наставне методе | Дијалошко- монолошки метод, илустративно-демонстративна метода, метода рада са уџбеником |
| Наставна средства | Уџбеник, стаклена провидна чаша, картонски подметач или карта из шпила, коцкица за јамб, лопта за кошарку, лопта за одбојку, лоптица за тенис, два кликера. |
| Међупредметне компетенције | Компетенција за целоживотно учење, рад са подацима, решавање проблема, комуникација, сарадња. |

Временска структура часа (ток часа)

|  |
| --- |
| Уводни део часа ( 10 минута) |
| У уводном делу часа наставник формира групе у којима ће ученици радити. Подсетити ученике шта је то инерција, како гласи Први Њутнов закон и шта је то маса. |

|  |
| --- |
| Главни део часа ( 30 минута) |
| Ученици прво реализују демонстрациони оглед са стране 95. у уџбенику, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју демонстрациони оглед.  Наставник поставља питања на које ученици дају одговоре:  1. Шта је инерција?  2. Објасните инерцију на примеру коцкице за јамб.  Након изведеног огледа, преставници сваке групе представљају своја запажања која су имали током извођења демонстрационог огледа и дају одговоре на питања која је наставник поставио. Наставник запажања и одговоре бележи на табли.  Након тога ученици реализују демонстрациони оглед са стране 95. у уџбенику, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју демонстрациони оглед.  Наставник поставља питања на које ученици дају одговоре:  1. Шта је маса?  2. Наведите пример из свакодневног живота који показује да је маса адитивна величина.  Након изведеног огледа, преставници сваке групе представљају своја запажања која су имали током демонстрационог огледа и дају одговоре на питања која је наставник поставио. Наставник запажања и одговоре бележи на табли.  Наставник поставља задатак:   1. Кованица од 20 динара има масу од 9 g. Изразите ову масу у милиграмима и килограмима?   Ученици решавају задатак у окавиру групе, међусобно сарађују, коментаришу. Наставник надгледа рад ученика и проверава тачност урађеног задатка. |
| Завршни део часа ( 5 минута) |
| Кроз примере из свакодневног живота проверити оствареност планираних исхода.  За домаћи задатак: Сопствену масу изражену у килограмима претворите у граме и тоне. |

Запажања о часу и самоеволуација

|  |
| --- |
| Потешкоће са којима сам се сусрео/сусрела током часа и како сам су превазиђене : |
| Да ли ми је адекватан избор начина провере остварености исхода? |
| Променио/ла бих: |
| Општа запажања: |