Припрема за час

|  |  |  |  |
| --- | --- | --- | --- |
| Предмет: Физика | | | |
| Уџбеник: Физика 6 | | Издавач: Дата статус | |
| Наставник: | | | |
| Час број: 5 | Одељење: | | Датум: |

|  |  |
| --- | --- |
| Наставна тема | КРЕТАЊЕ |
| Наставна јединица | Кретање у свакодневном животу |
| Тип часа | обрада |
| Циљ часа | * Да ученици усвоје основне појмове из области механичког кретања. * да ученици развију способност за посматрање и проучавање физичких појава; * да ученици развију способност да примене знање из физике; * да ученици развију способност активног стицања знања. |
| Очекивани исходи на крају часа | На крају часа ученик ће знати:   * да дефинише механичко кретање * дефинише референтно тело * да објасни релативност кретања |
| Облик рада | Фронтални, индивидуални |
| Наставне методе | Монолошка, дијалошка, илустративно-демонстративна, метода рада са уџбеником. |
| Наставна средства | Уџбеник, две макете аутомобила, лист блока бр. 5, |
| Међупредметне компетенције | * Компетенција за учење * Рад са подацима и информацијама * Решавање проблема * Комуникација * Сарадња |

Временска структура часа (ток часа)

|  |
| --- |
| Уводни део часа ( 10 минута) |
| У уводном делу часа ученици су подељени у групе од по три ученика, наставник упућује ученике да изведу демонстрациони оглед који се у уџбенику налази на страни 25. Ученици реализују демострациони оглед, током реализације демоснтрационог огледа наставник надгледа рад ученика и одговара на питања ученика. Ученици у школским свескама анализирају и илуструју демонстрациони оглед. |

|  |
| --- |
| Главни део часа ( 30 минута) |
| Након изведеног огледа, преставници сваке групе излажу своја запажања која је група уочила током извођења демонстрационог огледа. Наставник та запажања бележи на табли. Ученици коментаришу рад групе која излаже, постављају питања и бележе одговоре.  Наставник наводи ученике на појам кретања и мировања. Дефинише **референтно тело и механичко кретање.**  Ученици наводе примере механичког кретања из свакодневног живота и референтног тела у односу на које посматрају кретање.  Наставник објашњава ученицима да се природа налази у непрестаном кретању и да као су природне појаве последица непрекидног кретања материје.  На примеру кретања човека у лифту пословне зграде, на слици на страни 26. у уџбенику наставник наводи ученике на релативност кретања. Поставља питање : „ Да ли се човек у лифту креће или мирује?“, одговоре које добије од ученика бележи на табли, ученици анализирају кретање човека у лифту.  Наставник дефинише **релативност кретања,** објашњава ученицима да не постоји **апсолутно мировање**. Ученици наводе примере релативног кретања из свакодневног живота. |
| Завршни део часа ( 5 минута) |
| Кроз пример кретања ученика кроз учионицу проверити усвојеност градива са часа. |

Запажања о часу и самоеволуација

|  |
| --- |
| Проблеми који су настали и како су решени: |
| Да ли ми је адекватан избор начина провере остварености исхода? |
| Променио/ла бих: |
| Општа запажања: |